พิษ โควิด-19 ชาวบ้านหอบสิ่งของ-หม้อหุงข้าว เข้าโรงรับจำนำ หาเงินเลี้ยงชีพ
ประชาชนแห่นำสิ่งของเข้า โรงรับจำนำ เพื่อนำเงินไปใช้จ่ายช่วง โควิด-19 ขณะที่บางคนนำหม้อหุงข้าวมาจำนำ ได้เงินเพียง 200 บาทไปเลี้ยงชีพวันที่ 12 เม.ย.63 ผู้สื่อข่าวรายงานว่า ที่สถานธนานุบาลเทศบาลเมืองราชบุรี (โรงรับจำนำของรัฐบาล) อ.เมือง จ.ราชบุรี ซึ่งเป็นที่พึ่งยามยากอีกแห่งหนึ่งของประชาชนในช่วงสถานการณ์โควิด-19 ขณะนี้ นอกเหนือจากที่ภาครัฐเร่งช่วยเยียวยากับประชาชนที่ได้รับผลกระทบทั่วประเทศ ซึ่งโรงรับจำนำแห่งนี้คิดดอกเบี้ยถูกกว่าที่อื่น เพราะมีการปรับลดอกเบี้ยตั้งแต่วันที่ 1 เม.ย.-30 มิ.ย.63 เพื่อช่วยเหลือประชาชน ทำให้มีประชาชนนำ เครื่องประดับ ทองรูปพรรณ เครื่องใช้ไฟฟ้า เครื่องมือช่าง มาจำนำในราคาตั้งแต่หลักร้อยไปจนถึงหลักพันบาท เพื่อนำเงินไปใช้จ่ายในชีวิตช่วงภาวะวิกฤติยามนี้นายสมนึก แซ่โง้ว ผู้จัดการสถานธนานุบาลเทศบาลเมืองราชบุรี เปิดเผยว่า ได้ช่วยเหลือประชาชนตามนโยบายของกรมการส่งเสริมปกครองส่วนท้องถิ่น โดยนายภูวนารถ สุภาพเพชร ปลัดเทศบาลเมืองราชบุรี รักษาการนายกเทศบาลเมืองราชบุรี ได้สั่งการลดดอกเบี้ยในการรับจำนำ วงเงินเกิน 5000 บาท เสียดอกเบี้ยร้อยละ 0.125 สตางค์/เดือน ส่วนวงเงินเกิน 5000 บาทขึ้นไป จะเสียดอกเบี้ยร้อยละ 1 บาท/เดือน และสามารถเพิ่มผ่อนเงินต้นได้ ยืดระยะเวลาสิทธิ์จำนำเป็น 4 เดือน 60 วัน เพื่อเป็นการผ่อนคลายปัญหาจากช่วงเปิดเทอม และสถานกราณ์การแพร่ระบาดของไวรัสเชื้อโควิด-19 ที่ประชาชนกำลังได้รับความเดือดร้อนอยู่ในขณะนี้สำหรับเทศบาลเมืองราชบุรีได้ตั้งงบกว่าร้อยล้านบาท เพื่อรองรับประชาชนมาใช้บริการ ส่วนใหญ่จะมีการนำ ทองรูปพรรณ และเครื่องใช้ไฟฟ้าต่างๆ เช่น เครื่องมือช่าง และปั๊มลม มาจำนำ ซึ่งอยู่ในระดับหลักร้อยจนถึงพันบาท ขึ้นอยู่กับสภาพสิ่งของที่นำมาจำนำว่าเก่าหรือใหม่ ส่วนใหญ่ทุกคนที่มาจำนำจะมีอาชีพต่างๆ ที่ถูกสั่งหยุดงาน ทำให้หลายคนนำสิ่งของมาจำนำ เพื่อนำเงินไปไว้ใช้จ่ายในครอบครัวขณะที่มีลูกค้าท่านหนึ่ง ได้นำหม้อหุงข้าวมาจำนำได้เงินไป 200 บาท เนื่องจากหม้อหุงข้าวอยู่ในสภาพเก่า ซึ่งถ้าเป็นหม้อหุงข้าวในสภาพใหม่ จะได้เงินมากขึ้นกว่านี้ โดยเจ้าหน้าที่จะถามถึงเหตุผลในการรับจำนำ และจะทดลองสิ่งของที่นำมานำจำก่อนว่าใช้การได้หรือไม่ ก่อนที่รับจำนำ ถือเป็นการช่วยเหลือความเดือดร้อนให้ประชาชนในช่วงนี้ ให้ได้มีเงินใช้จ่ายในครอบครัวไปก่อน.
ประชาชนแห่นำสิ่งของเข้า โรงรับจำนำ เพื่อนำเงินไปใช้จ่ายช่วง โควิด-19 ขณะที่บางคนนำหม้อหุงข้าวมาจำนำ ได้เงินเพียง 200 บาทไปเลี้ยงชีพ
โควิด-19,ไวรัสโคโรน่า,ไวรัสโคโรนา,COVID-19,โควิดวันนี้,โรงรับจำนำ,ข่าวทั่วไป